Parlamentul  României
[image: ]

	Comisia pentru buget,
finanţe şi bănci
	
	București,  23 mai 2023        
Nr. 4c-2/577
PLx. 621/2022

Vă înaintăm, alăturat, raportul asupra proiectului de Lege privind aprobarea Ordonanței Guvernului nr. 23/2022 pentru completarea Ordonanței Guvernului nr. 41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizațiilor anuale ale României pentru Grupul Consultativ Comun CFE și Comisia Consultativă Cer Deschis, transmis cu adresa nr. PLx. 621/2022, din 17 octombrie 2022, Camera Deputaților fiind Cameră decizională.
În raport cu obiectul și conținutul său, proiectul de Lege face parte din categoria legilor ordinare.


PREŞEDINTE,

Bogdan-Iulian HUȚUCĂ

RAPORT

asupra proiectului de Lege privind aprobarea Ordonanței a Guvernului nr. 23/2022 pentru completarea Ordonanței Guvernului nr. 41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizațiilor anuale ale României pentru Grupul Consultativ Comun CFE și Comisia Consultativă Cer Deschis

În conformitate cu prevederile art. 95 din Regulamentul Camerei Deputaților,  Comisia pentru buget, finanțe și bănci a fost sesizată, spre dezbatere pe fond, cu proiectul de Lege privind aprobarea Ordonanței a Guvernului nr. 23/2022 pentru completarea Ordonanței Guvernului nr. 41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizațiilor anuale ale României pentru Grupul Consultativ Comun CFE și Comisia Consultativă Cer Deschis.
Senatul, în calitate de primă Cameră sesizată, a adoptat proiectul de Lege în ședința din 10 octombrie 2022.  
Conform prevederilor art.75 din Constituția României, republicată și ale art.92 alin. (9) punctul 1 din Regulamentul Camerei Deputaților, Camera Deputaților este Cameră decizională.
La dezbaterea proiectului de Lege s-au avut în vedere avizul favorabil al Consiliului Legislativ, precum și avizele favorabile ale Comisiei pentru apărare, ordine publică și siguranță națională, Comisiei pentru politică externă și Comisiei juridice, de disciplină și imunități. 
Proiectul de Lege supus dezbaterii vizează actualizarea prevederilor Ordonanței nr. 41/1994 privind autorizarea plății cotizațiilor la organizațiile internaționale interguvernamentale la care România este parte prin includerea celor două organisme, Grupul Consultativ Comun CFE și Comisia Cer Deschis și prin plata celor două cotizații naționale aferente.
În conformitate cu prevederile art. 62 din Regulamentul Camerei Deputaților,  membrii Comisiei au examinat proiectul de Lege menționat mai sus, în ședința din data de  23 mai 2023. 
	La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
La dezbaterea proiectului de Lege a participat, în calitate de invitat, doamna Mihaela Ștefănescu, Director în cadrul Ministerului Afacerilor Externe.   
În urma examinării proiectului de Lege şi a opiniilor exprimate, deputații prezenți la ședință au hotărât cu unanimitatea voturilor exprimate, să transmită  plenului Camerei Deputaţilor prezentul raport prin care propun adoptarea proiectului de Lege privind aprobarea Ordonanței a Guvernului nr. 23/2022 pentru completarea Ordonanței Guvernului nr. 41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizațiilor anuale ale României pentru Grupul Consultativ Comun CFE și Comisia Consultativă Cer Deschis, în forma adoptată de Senat.

În raport cu obiectul și conținutul său, proiectul de Lege face parte din categoria legilor ordinare.

	PREŞEDINTE,

Bogdan-Iulian HUȚUCĂ

	SECRETAR,

Iulius Marian FIRCZAK






Șef serviciu,
Giorgiana Ene

Consilier parlamentar,
Valentina Rotaru

